Un bărbat din Cugir a fugit de polițiștii care voiau să îl testeze pentru alcool. N-a scăpat însă, pentru că oamenii legii s-au luat după el și l-au prins în scurt timp.
"La data de 24 martie 2024, în jurul orei 01.15, polițiștii rutieri din Cugir, în timp ce acționau pe strada Principală din localitatea Vinerea, au observat un autoturism al cărui conducător auto, în încercarea de a scăpa de controlul polițiștilor, a oprit brusc autoturismul și fugit.
Acesta a fost interceptat de polițiști, pe o stradă din apropiere, iar în urma testării cu aparatul etilotest, a rezultat valoarea de 0,53 mg/l alcool pur în aerul expirat" au transmis reprezentanții IPJ Alba.
A fost condus la spital unde i-au fost recoltate mostre de sânge, în vederea stabilirii alcoolemiei.
Față de bărbatul de 63 de ani, din Cugir, cercetările sunt continuate sub aspectul săvârșirii infracțiunii de conducere sub influența alcoolului.
Foto: Arhivă
Urmăriți Alba24.ro și pe Google News
Dacă ți-a plăcut articolul: